Πάπυρος της Λίλλης (Στησίχορος)

Ο Πάπυρος της Λίλλης είναι πάπυρος που περιέχει ένα μεγάλο απόσπασμα, που κατά κανόνα αποδίδεται στον αρχαϊκό λυρικό ποιητή Στησίχορο. Ο πάπυρος ανακαλύφθηκε στο Πανεπιστήμιο της Λίλλης και δημοσιεύθηκε το 1976.G. Ancher and C. Meillier, Cahier de Recherches de l'Institut de Papyrologie et d'Egyptologie de Lille IV Έχει θεωρηθεί ως το σημαντικότερο από όλα τα αποσπάσματα του Στησίχορου, επιβεβαιώνοντας το ρόλο του ως ιστορικό δεσμό μεταξύ διαφορετικών ειδών, όπως η επική ποίηση του Ομήρου και η λυρική ποίηση του Πινδάρου. Το περιεχόμενο και το ύφος γενικά εκφράζουν χαρακτηριστικά το έργο του, αλλά δεν το έχουν αποδεχθεί όλοι οι επιστήμονες ως έργο του.C. Segal, Archaic choral lyric, 186 Το απόσπσμα είναι μια αφηγηματική θεραπεία ενός δημοφιλούς μύθου, που περιλαμβάνει την οικογένεια του Οιδίποδος και την τραγική ιστορία της Θήβας, και έτσι ρίχνει φως σε άλλες θεραπείες του ίδιου μύθου, όπως του Σοφοκλέους στο Οιδίπους ΤύραννοςR. Martin, The Voices of Jocasta και του Αισχύλου στο Επτά επί Θήβας.W. Thalmann, The Lille Stesichorus and the "Seven Against Thebes" Το απόσπασμα είναι σημαντικό και στην ιστορία της κωλομετρίας, καθώς περιλαμβάνει λυρικές στροφές που έχουν χωριστεί σε μετρική κώλα, μια πρακτική που συνήθως συνδέεται με τη μεταγενέστερη σταδιοδρομία του Αριστοφάνη του Βυζαντίου.D. Kovacs, Text and Transmission, 385E. Turner, Greek Manuscripts of the Ancient World, 124-125

 Η Ομιλία της Βασίλισσας 
 ΕπωδήΟύτε αιωνίως μήτε για όλους
δεν έθεσαν οι αθάνατοι θεοί πάνω στην ιερή γη
ακατάπαυτη διαμάχη στους θνητούς,
ούτε βέβαια και αγάπη, αλλά νου που αλλάζει με τη μέρα
που οι θεοί θέτουν.
Όσο για τις μαντοσύνες σου, ικετεύω να δώσει ο μέγας εκηβόλος Απόλλων
να μην εκπληρωθούν όλες. ΣτροφήΑν όμως μέλλεται να δω τους γιους μου να αλληλοσφάζονται
μοιραίο είναι, αν έτσι όρισαν οι Μοίρες,
ας έρθει σε μένα στυγερός θάνατος να θέσει τέλος στη ζωή μου τώρα,
προτού φτάσω να δω τον πικρό στεναγμό
και πολλά δάκρυα δυστυχίας από τα βάσανα,
τα παιδιά μου μέσα στο μέγαρο
πεθαμένα ή την πόλη αλωμένη. ΑντιστροφήΑλλά ελάτε, παιδιά, ακούστε τα λόγια μου, αγαπημένα μου τέκνα, να έχετε πίστη,
γιατί μπορώ να προβλέψω πώς όλα αυτά μπορεί να τελειώσουν,
ο ένας έχοντας τα πατρικά δώματα και κατοικώντας πλάι στα νάματα της Δίρκης,
ο άλλος σηκώνοντας να φύγει
παίρνοντας το χρυσάφι και όλη την περιουσία του πατέρα σου,
σε όποιον πέσει ο κλήρος
πρώτος καταπώς θα ορίσουν οι Μοίρες. ΕπωδήΈτσι πιστεύω
ότι θα ξεφύγετε εσείς από το κακό ριζικό
όπως προλέγει ο θείος μάντης,
αν θέλει αλήθεια ο γιος του Κρόνου να σώσει το γένος και να φυλάξει
την πόλη του Κάδμου,
αναβάλλοντας καιρό πολύ το κακό
που είναι γραφτό για τη γενιά σας.

Παραπομπές

Λιλλης